
PAPINA NEPOGREŠIVOST* 

Gospođe i gospodo! 

Dosadašnja predavanja, koja su održana u ovoj dvorani, imala su 
za zadaću, da prikažu one stranice Crkvene povijesti, kojeno je djelima 
svojima ispunjao ljudski elemenat u Crkvi. Ali kraj svega upliva grješnog 
čovjeka u razvitku mističnog Kristovog tijela — što je Crkva, čvrsto stoji 
to, da je Crkva djelo Božje. Jer ponajprije tamne stranice crkvene povi- 
jesti, tamne su još u tom smislu, što iščezavaju, što ih nestaje pred golemim 
svijetlom, kojim Crkva u svakom pogledu ljudske kulture osvjetljuje stra- 
nice čovječje povijesti prema riječima protestantskog pisca Gvilelma Gui- 
zota, koji kaže: »Neprjeporna je činjenica, da je sav intelektualni i mo- 
ralni razvitak Europe djelo Crkve i njezine teologije«. Crkva je djelo Božje 
— potvrđuje nadalje i sama ta okolnost, što je ona kraj svih nedaća 
i unutarnjih razornih elemenata ipak očuvala svoj bitak ^-i u novom sjaju 
preporodivši se vlastitom snagom zasjala pred očima svijeta. 

Činjenica, da je Crkva sačuvana kao djelo Božje, mora imati poseban 
razlog u božanskoj ekonomiji. Taj pak razlog ne možemo tražiti drugdje 
nego u svrsi, radi koje je Krist došao na svijet. Ta pak svrha sadržana 
je u riječima: Došao sam na svijet, da donesem istinu. Idite i naučavajte 
sve narode, krsteći ih u ime Oca i Sina i Duha Svetoga, učeći ih držati 

sve, što sam vam naložio. I evo ja sam s vama u sve dane do svršetka 

svijeta. 

Dakle Crkva treba da živi do konca svijeta, da do konca svijeta bude 
propovjednikom i svjedokom istine, koju je donio Krist i za koju hoće da 
se proširi cijelim svijetom. 

Ali s ovom odredbom, s ovom golemom misijom Crkve, povezana je 
jedna velika odlika njezina i njezine Glave — odlika, koja Crkvi daje po- 
sebnu cijenu, a svima onima, koji su u njoj, čvrstoću i stalnost u rcligijoz- 

noj spoznaji. A to je nepogrešivost Crkve i njezine Glave, rim- 
skoga pape. 


* Ovo je predavanje održano kao posljednje u ciklusu predavanja 
što ih je »Hrvat. Katol. Narodni Savez« priredio u Jeronimskoj dvorani o 
papinstvu, naročito pak o onom razdoblju papinstva, kad je uslijed preve- 
likod ljudskog utjecaja u razvoju crkvenoga života, njegova moć i snaga 
ostala za čas zasjenjena. Predavanju je bila svrha, da u kratko razvije 
slušačima pojam i poda dokaze za dogmu nepogrešivosti. Kao takovo 
dakako da nije napisano s drugom pretenzijom, nego da širokim slojevima 
popularno poda dokaze i unese svijetla u ovo tako važno i zamasno pitanje 
za život svakog katolika. 


2 


Evo ova nepogrešivost sačinjava temu današnjeg našeg predavanja. 
Pokazat ćemo ponajprije ukratko nepogrešivost Crkve, da se onda opširnije 
pozabavimo nepogrešivošću njezine glave, rimskoga biskupa. 

Kao polaznu tačku, koju pretpostavljamo, koju smatramo duševnom 
svojinom sviju slušatelja, uzimamo na temelju autentičnosti evanđelja do- 
kazanu činjenicu, da je Krist uistinu Bog i da je osnovao posebno društvo 
— učeću Crkvu, kojoj je zadaća, da Kristovu nauku propovijeda i čuva. 

Pretpostavivši ovo, tvrdimo ponajprije na temelju evanđelja, da je 
Krist svoju Crkvu, koju je osnovao za čuvanje istine, snabdio odlikom ne- 
pogrešivosti. 


Nepogrešivost Crkve . 

Eno kod sv. Marka gl. I615 ovako govori Krist apostolima: »Idite po 
svemu svijetu i propovijedajte evanđelje svakom stvorenju. Tko uzvie- 
ruje i pokrsti se spasit će se, tko ne uzvjeruje osudit 6e se«. Krist dakle 
traži apsolutnu vjeru, bezuslovno povjerenje u riječi apostolske takos da 
se neposlušnost apostolskom propovijedanju kažnjava gubitkom vječnoga 
života. 

Ovaj Kristov zahtjev ili bolje reći ova prijetnja, da se neposluh apo- 
stolskom propovijedanju kažnjava gubitkom vječnog blaženstva, logičan je 
i opravdan s Kristove strane jedino u onom slučaju, ako je taj apostolski 
zbor, to naučavajuće društvo, ta Crkva nepogrešiva u izlaganju Kristovog 
evanđelja. Ta bilo bi nedostojno i Boga i čovjeka, bilo bi protiv same 
biti Božje, da se traži posluh u propovijedanju nauke neistinite i lažne. 

Ili gledajte drugo mjesto: Kod Mateja 28, 19. ovako govori Krist 
apostolima: »Idite i naučavajte sve narode: krsteći ih u ime oca i sina i 
Duha Svetoga; učeći ih čuvati sve, što sam vam ja naložio. I evo ja 
sam s vama u sve dane do svršetka svijeta«. 

Molim, gosp. i gospodo, što znači ovo: »Ja sam s vama u sve dane 
do svršetka svijeta?« Ne znači li to, da Krist apostolima i njihovim nasljed- 
nicima obećaje posebnu pomoć upravo zato, da do konca svijeta uzmognu 
naučavati sve, što im je On naložio. Drugim riječima, Krist obećaje apo- 
stolskom zboru t. j. učećoj Crkvi do konca svijeta odliku nepogrešivosti, 
t. j. pomoć Duha Svetoga, koji će u svakom času crkvenoga života prije- 
čiti, da Crkva izlažući Kristovu nauku ne pogrješi. 

Krist je dakle zbor apostolski snabdjeo odlikom nepogrešivosti. Zbor 
apostolski sačinjavali su apostoli na čelu sa Petrom. Nasljednici apostola 
jesu biskupi, na čelu sa Petrom t. j. na čelu s rimskim papom. Nepogre- 
šivost, koju su imali apostoli, imadu i njihovi nasljednici biskupi, ali ne 
neovisno nego samo dotle, dok su u zboru apostolskom, t. j. dok su udru- 
ženi u tijelu, kome je glava Petar, dok su povezani u jedinstvu s rim- 
skim papom. 

Pojam papine nepogrešivosti 

Ali odliku ove nepogrešivosti, koju je dobio čitav zbor apostolski 
kao zbor na čelu sa Petrom i koju dosljedno imadu svi biskupi zajedno, 
dok im je na čelu papa, dobio je Petar i neovisno od zbora apostolskog 

te je dosljedno imade i njegov nasljednik rimski papa neovisno od ostalih 
biskupa. 

Evo tako dolazimo do teme o nepogrešivosti rimskog biskupa 
— nepogrešivosti, koja je tako draga i utješljiva za svaki um poniznog i 
religioznog kršćanina, a koja je na drugoj strani uzrokovala najoštriju 
oporbu onih, koji preziru autoritet svuda pa i na polju religioznom. 

Protiv ove dogme, koja je definirana na vatikanskom saboru g. 1870. 
ustaju jedni kao Dollinger, Reinkens, Schulte, okrivljujući Crkvu, da je 
uvela dogmu, koja je nepoznata kršćanskoj starini, te stvaraju novu sektu 
t. zv. starokatolika; ustaju drugf: pravoslavni i protestanti te tradicijcnal- 
nom mržnjom na papinstvo, iza vatikanskog koncila još jače napadaju ka- 
tolike predbacujući im, da usljed definicije papine nepogrešivosti moraju 
vjerovati u osobnu svetost papinu i držati, da je papa neko čudesno oruđe 
Duha Svetoga, što više neko nađzemaljsko, božanstveno biće. 

Protiv onih, koji govore, da je nepogrešivost »papina u protimbi s kr- 
šćanskom starinom, otvorit ćemo stranice Sv. pisma i crkvene povijesti, a 
protiv onih, koji iskrivljuju nauku o nepogrešivosti, upozoravamo, da se 
nauk katoličke Crkve o papinoj nepogrešivosti imade tumačiti onako 1 , kako 
ga tumači sama katolička Crkva, koja je bez dvojbe najbolja, autentična 
tumačiteljica svoga nauka. Tko se u pitanju papine nepogrešivosti hoće 
boriti protiv kat. Crkve treba da najprije čuje, šta katolička Crkva uči i 
što katolička teologija razumijeva pod pojmom papine nepogrešivosti. 

Što dakle Crkva uči pod pojmom papine nepogrešivosti? 0 tom se je 
Crkva izjasnila na Vatikanskom saboru g. 1870. točno definirajući i natanko 
označivši nauk o papinoj nepogrešivosti. Svoju je nauku ovako stilizovala: 

»Mi dakle, vjerno usvajajući predaju, koju primismo u početku vjere 
kršćanske, učimo i definišemo, da je od Boga objavljena dogma ovo: Rimski 
Biskup, kada govori -e x cathedra, to jest kada u svojstvu pastira i 
učitelja svih kršćana prema svom vrhovnom apostolskom auktoritetu defi- 
niše nauku, koju o vjeri i ćudoređu mora držati sveukupna Crkva, pod 
uplivom božje pomoći, koja mu je u Sv. Petru obećana, posjeduje 
onu nepogrješiv ost, kakovu je Božanski Spasitelj htio da u defini- 
sanju nauke o vjeri ili ćudoređu imade njegova Crkva. Zbog toga su 
takove definicije Rimskog Biskupa same po sebi, a ne po pristajanju Crkve 
»nepromjenljive«. 

Prema vatikanskom saboru dakle, koji je točno objasnio pojam pa- 
pine nepogrešivosti, odredio njezine uvjete i međe, papa je nepogrešiv: 

1. Kad govori ex cathedra t. j. dok govori i naučava kao vrhovni 
učitelj svih kršćana. 

Dok naime rimski biskup naučava, može da to čini ili kao privatna 
osoba ili kao javna, kao glavar Crkve. Nije dakle nepogrešiv u izlaganju 
nauke onda, dok to čini kao privatna osoba, nego onda, dok ustaje, da 
kao glava Crkve, kao vrhovni pastir naučava sav katolički svijet. 

Nu i ovo treba dobro razumjeti. Ako papa govori na pr. o^ mate- 
matematičkim pitanjima ili prirodoznanstvenim istinama, on može da po- 
greši, jer je Krist ostavio svojoj Crkvi nepogrešivost samo u onim pita- 
njima, koja su u vezi s Kristovom misijom na zemlji. Ta je pak misija u 

tome, da se evanđeoskom istinom i zapovjestima dovedu duše do vječnog 
spasenja. Nepogrešivost Crkve i dosljedno nepogrešivost rimskog biskupa 
proteže se samo na pitanje vjere i ćudoređa. 

2. Vatikanska definicija nadalje točno kaže, da je papina nepogre- 
šivost istog značaja kao i nepogrešivost Crkve. Mora dakle papa upo- 
trebljavati ljudska sredstva .za ispitavanje i rasuđivanje vjerskoga nauka, 
a u tom ga rasuđivanju čuva Bog, da ne zađe u bludnju i svu Crkvu ne 
obveze na ispovijedanje neistine. Dakle nepogrešivost nije objava ili na- 
dahnuće. Bog niti nadahnjuje papu niti mu što objavljuje, nego ga samo 
čuva, da u ispitivanju i naučavanju onoga vjerskog poklona, kojeg je Krist 
donio, ne bi što god krivo tumačio ili naučao i tako -zaveo u bludnju 
cijelu Crkvu. 

3. Papa je nepogrešiv u vjerskom n a u č a v a n j u, a ne u 
svome moralnom življenju. Nepogrešivost prema tome ne znači, ko-što to 
neki bilo zlobno bilo iz neznanja govore, da papa ne može sagriješiti t. j* 
počiniti moralno zlo. Bez dvojbe može i papa da sagriješi i svaki dan mou 
u misi Confiteor i u njemu: m o j grijeh, moj preveliki grijeh. Na Petrovoj sto- 
lici bilo je i velikih svetaca, ali je bilo i moralno slabijih ljudi. No ni 
svetost onih prvih ni grešnost ovih drugih nije ništa u vezi s dogmom ne- 
pogrešivosti. Nepogrešivost prema tome kaže samo to, da papa ne može 
pogriješiti u izlaganju i naučavanju objavljene Kristove istine, kad je izlaže 
za čitavi svijet. 

Ovo treba naročito naglasiti protiv onih protestanata i pravoslavnih, 
koji katolicima predbacuju, da vjeruju u moralnu bezgrješnost papinu. 
Kod mnogih je povod bludnje i to, što se za izričaj katoličke dogme služe 
s izrazima, koji su etimološki, po korjenu svome dvoznačni. Tako kod Rusa 
i Grka. Čini se, da ni naša riječ »nepogrešivost« nije najsretnija. Zato 
je već i biskup Strosmajer predlagao', neka se za dogmu infalibiliteta upotre- 
bljava mjesto »nepogrešivost« riječ nezabludivost, koja bi zacijelo jasnije 
izražavala onu nauku, koju je definirala Crkva. 

4. Nadalje papina je nezabludivost ili nepogrešivost osobna. Ovu 
je tvrdnju postavio koncil protiv nekojih galikanaca, koji su tvrdili, da se 
pojedini papa može za čas prevariti, ali tu pogrešku ispravi ili sam ili 
njegov nasljednik. Dakle, govore galikanci, rimiski prijesto ne može trajno 
biti u zabludi. Proti toj bludnji dvaput sabor naglasuje, da je nepogrešiv 
rimski papa. Papina je dakle nepogrešivost osobna. No nepogrešivost nije 
osobna u tom smislu, kao da bi papa, košto već spomenusmo, bio nepogrešiv 
u pitanju vjere kao privatna osoba. On je nepogrešiv samo onda: a) kad 
govori ex cathedra, t. j. kao vrhovni poglavar i učitelj sveopće Crkve sa 
svojom vrhovnom apostolskom vlašću; b) ako dotični nauk konačno 
i definitivno određuje kao obvezatan za cijelu Crkvu. Papa 
prema tome nije nepogrešiv, kad piše bogoslovske znanstvene knjige, niti 
onda, kad govori kao- biskup Rima samo. za svoju biskupiju ili onda kau 
nastupa kao predsjednik koje rimske kongregacije ili kada samo svjetlije, 
opominje, potiče, kao što to čini n. pr. u običnim okružnicama. Nepogrešiv 
je samo onda, kad u pitanjima vjere hoće da obveže svukoliku Crkvu. 


Evo to je smisao dogme kat. Crkve o nepogrešivosti pape. Nastaje 
pitanje, da li je Crkva, kako hoće protestanti i starokatolici, proglašenjem 
ove dogme došla u protimbu sa sv. pismom i kršćanskom tradicijom onamo 
od najstarijih vremena? 

Sv. Pismo i papina nepogrešivost . 

Što dakle govori o Petrovoj te dosljedno o papinoj nepogrešivosti 
ponajprije sv. Pismo? . 

Nepogrešivost rimskog biskupa kao Petrovog nasljednika zajamčena 
nam je u svim onim mjestima sv. Pisma, gdje se Petru povjerava vrhovna 
vlast u Crkvi. Crkva je naime, košto smo vidjeli, nepogrešiva. Nespojivo 
je pak, da onaj, koji u nepogrešivoj instituciji imade vrhovnu vlast naučavati 
i. zapovijedati, bude sam pogrešiv. Nepogrešivost je dakle posljedica Pe- 
trova prvenstva. To priznaju i neki protestanti. Tako protestanat Fromann 
u povijesti vatikanskog koncila ovako govori: »Vatikanski koncil jest jedan 
organski član u neprekidnom razvojnom lancu rimokatoličkog crkvenog si- 
stema, a nepogrešivost pape samo jedan prirodni razvitak katoličke nauke 
o rimskom primatu i posljedica katoličke nauke o nepogrešivosti Crkve i o 
božanskoj institucija papinskog primata«. (Str. 474.) 

Promotrimo međutim jedno ili drugo mjesto sv. Pisma. Podno- He- 
bronskog gorja kod Cezareje Filipove pita Krist svoje učenike: Mat. 16., 
13 — 18. »Što drže ljudi za Sina čovječjega, tko- je on. I rekoše mu: jedni 
ga drže za Ivana Krstitelja, drugi za Iliju, drugi opet za Jeremiju ili drugog 
kojeg od proroka. A na to ih zapita Isus: A vi, što vi kažete, tko* sam 

ja. I odgovarajući Isusu Petar reče: Ti si Krist sin Boga živoga. Krist 

pako odgovarajući reče Petru: Blažen si Simone, sine Jonin, jer tijelo i 

krv, nijesu Tebi to objavili nego otac moj, koji je na nebesima. I ja Tebi 

kažem: Ti si Petar t. j. stijena i na toj stijeni sazidat ću Crkvu svoju i 
vrata je paklena ne će nadvladati.« — Snagom ovih riječi postavljen je 
Petar i njegovi nasljednici stijenom, temeljem Crkve, odakle ona dobiva 
.svu svoju čvrstoću i snagu. Upravo je zato vrata paklena t. j. navale ne- 
prijateljske ne će svladati, jer je izgrađena na stijeni, na Petru. Petar je 
dakle izvor i počelo čvrstoće, izvor i počelo jedinstva i neoborivosti Crkve. 
Što je pak Crkva? Ona je duhovna zgrada i po apostolu »stup istine«; 
ona je kraljevstvo istine. Crkvi je sva' bit i sva sadržana u tome, da pro- 
povijeda istinu. Crkva prema tome treba da u prvome redu sačuva svoje 
jedinstvo, čvrstoću i svoju neohorivost u ispovijedanju čiste Kristove istine. 
Ako je pak Petar izvor i temelj čvrstoće Crkve, slijedi, da je Petar temelj 
njezine čvrstoće, u koliko je nosilica Kristovog evanđelja i Kristove istine. 
Drugim riječima čvrstoću svoju u vjeri, neprevarljivost svoju imade Crkva 
zato, jer je izgrađena na Petru. Ako je pak Crkva neprevarljiva zato, 
što je na stijeni, na Petru i dok je sa stijenom, sa Petrom, očiti je znak, 
da neprevarljivost Crkve imade svoj korj-en u Petru, da je Petar nepogrešiv; 
da je đirekte i neposredno nepogrešivost odlika temelja, a po temelju i u 
vezi s temeljem odlika čitave Crkve, 

Ili uzmite drugoj mjesto kod Ivana gl. 21. Na obali Tiberijadškog 
jezera javi se Gospodin učenicima. Iza obilnog ribolova sjednu k ručku. 

I kad su poručali, reče Isus Simonu Petru: »Simone Jonin, ljubiš li me više 
nego ovi. I reče Simon: »Da, Gospodine, Ti znaš, da Te ljubim. I reče mu 
Gospodin: »Pasi jaganjce moje.« I po drugi put ga pita. I kad ga po treći 
puta zapita Gospodin, odvrati Petar ražalošćen: »Gospodine, Ti sve znaš, 
Ti znaš da Te ljubim! A Isus mu odgovori: pasi ovce moje.« 

Ovim riječima postavljen je Petar i njegovi nasljednici, rimski 
biskupi, vrhovnim pastirom, kome treba da se pokoravaju svi jaganjci i svi 
ovce, svi vjernici i svi pastiri i poglavari. Što pak može u sebi da uklju- 
čuje vrhovna pastirska vlast u kraljevstvu istine kao što je Crkva? Za 
cijelo u prvome redu sadrži ta vlast u sebi pravo i dužnost naučavanja. 

Pomislite sada, do kakih protivuriječja dolazimo u Crkvi, ako papa 
nije nepogrešiv. S jedne strane imade on kao vrhovni glavar Crkve pravo 
i dužnost, da naučava. No uzmimo, da on zapovijeda i predlaže na prihva- 
ćanje neku lažnu nauku. Ili ga tada Crkva sluša ili ne. Ako ga sluša, dolazi 
u bludnju ne samo glava Crkve nego i sva ostala Crkva. U tom se pak 
slučaju ne obistinjuju Kristove riječi: Vrata je paklena ne će nadvladati, 
jer je laž, vlast tmine zarazila Crkvu i uništila kraljevstvo istine. Ako pak 
Crkva ne posluša svoje vrhovne glave, onda griješi protiv drugog principa 
ustanovljenog od Krista: griješi protivi jedinstva Crkve i hierarhičke podlož- 
nosti, koja je po Kristu osnovana, a očituje se u pokoravanju sviju članova 
Crkve vrhovnom glavaru Crkve, koji je snagom Kristove riječi, dobio u njoj 
vrhovnu vlast. 

Evo 1 tako evanđelje! 

Što međutim o tom govori kršćanska starina, kršć. tradicija: 

Kršćanska predaja i papina nepogrešivost. 

Tradicija o papinoj nepogrešivosti može se slično kao i kod drugih 
dogmi dijeliti u tri dobe. U prvoji se diobi jednostavno i bez ikakve sumnje 
priznavalo, da su Petrovi nasljednici usljed Kristovih obećanja čvrsti u 
vjeri. To doba traje do 14. vijeka. Druga doba jest doba potanjega 
raspravljanja, kojeno je prouzročeno usljed dvojbi i borbi o dalekosežnosti 
i međama papine učiteljske vlasti. To je doba zapadnoga raskola i gali- 
kanrzma. Treće doba, jest doba definicije, u kojoj se priprosta vjera prve 
dobe podrobnije, točnije opredijelila na temelju pojmova i izraza, koji su 
izašli na površinu u drugoj periodi. (F. Grivec: Cerkev. Str. 206.) 

I. Promotrimo dakle najprije tradiciju o papinoj nepogrešivosti 
kroz 14 vijeko-va do zapadnog raskola. 

U prva 4 vijeka ispovijeda Crkva svoju vjeru u nepogrešivost rim- 
skoga biskupa time, što se bilo izričito bilo implicite rimska Crkva i nje- 
zina glava slavi i ističe kao središte vjerskoga jedinstva, kao najsigurnija 
norma pravovjerja te kao konačni, definitivni presudnih i sudac od kojeg 
daljnjeg apela nema u svim pitanjima, koja zasijecaju na područje vjerskih 
problema i ćudorednih istina. 

Klasičan nam primjer pruža sv. Irenej (+ 202.) u knjizi protiv 
Hereza III. 3, 3. Tu hoće da kršćanima označi sredstvo, kojim će moći razlu- 
čivati pravu kršćansku predaju od lažnih krivovjernih, te postavlja načelo, 
da je onaj skup nauka, da je ona predaja prava, za koju se moče dokazati. 

đa potiče od apostola. Ali — nastavlja Irenej — ne treba za svaku pojedinu 
crkvu ispitivati, da li je ona apostolskog podrijetla niti njezina predaja, 
da li je apostolska, već je dostatno, da pokažeš, da je neka crkva u vezi 
s Rimskom crkvom. Ako si to. pokazao., dokazao si, da je njezina nauka, 
ispravna, a razlog je taj, jerbo, — doslovno sada nastavlja sv. Irenej -- 
»s ovom t. j. rimskom crkvom treba da je u vezi svaka druga crkva t j. svi 
vjernici, gdje god se nalaze, jer je u njoj sačuvana apostolska predaja«. 
Ako je dakle u rimskoj Crkvi sačuvana čista apostolska predaja, čista 
Kristova nauka, onda je vjera te Crkve sigurno pravilo vjere za svakoga, 
tako da onaj, koji ispovijeda vjeru rimske Crkve imade zalog, da ispovijeda 
predaju apostola, da ispovijeda vjeru Kristovu. To pak pretpostavlja, da 
je rimska Crkva u čuvanju Kristovog vjerskog poklada neprevarljiva. Ako. 
pak slušajuća Crkva po svjedočanstvu samog Irenej a dobiva i prima vjeru 
od biskupa, onda je bez svake sumnje očito, da je Irenej ispovijedao ne- 
pogrešivost glave rimske crkve • — nepogrešivost rimskog biskupa pape. 

Viktor papa (190.— 198.) isključuje iz crkve Theodota, jer je 
nijekao Kristovo božanstvo. Njegova se presuda smatrala u crkvi defi- 
nitivnom. 

Papa Ze p h y r i n (198.— 207.) osuđuje montaniste, koji su Crkvi 
poricali pravo otpuštati teške grijehe učinjene poslije krsta. Od tog se vre- 
mena smatraju Montanisti izbačeni iz Crkve. 

Kalikst papa (217—222.) osuđuje Sabeliance, koji su u Bogu 
poricali Trojstvo. Otada su oni smatrani kao raskolnici i krivovjerci. 

Kada je Dionizije Aleksandrijski bio sumnjiv zbog 
hereze, njegovo je pitanje' izneseno pred Oionizija (259. — 268.) rimskog 
biskupa. I kad je presuda izrečena, ne opire joj se Dionizije Aleksandrijski 
nego samo pokušava izjasniti, da je zabluda, koju mu predbacuju, i koja 
je osuđena, daleko od njegove duše i namisli. 

Kad je povodom Arijeve hereze, koji je naučavao da Krist nije Bog, 
u Antiohiji nastao raskol, moli sv. B a z i 1 i j e papu Damasa, (366. — 384.), 
neka sam, ne čekajući na sinodu svojim auktoritetom pošalje poslanike u 
Antiohiju, da dokrajči raskol a raskolnike i heretike kazni. Brzo neka 
pohita u pomoć dok je vrijeme. Ako u kratkom vremenu ne posreduje po- 
put svojih prečasnika može hereza da pobijedi. (E. 69. P. G. 32, 432.) 

Sv. Grgur Nazianski (330. — 390. )c pjevao je stari Rim, koji 
je po vjeri na čelu čitavome svijetu. (Carmen đa vita sua v. 568 — 573: P. G. 
37, 1068.) 

S v. Ambrozije (t 397.) drži, da je Petar središte Crkve, a 
znak prave vjere jest veza s Rimskom crkvom. Govori naime: »Petar 
je onaj, kome je rečena: Ti si Petar i na toj stijeni sazidat ću crkvu svoju. 
Dakle gdje je Petar ondje je Crkva: gdje je Crkva, ondje nema smrti nego 
život vječni«. (P. L. 14, 1082.) 

S v. Jeronim (340. — 420.) u poslanici na Damasa (366. — 384.) 
govori ovako: »Samo kod vas čuva se neiskvarena baština otačka. Go- 
vorim sa nasljednikom ribarevim, s učenikom križa. I ja slijedeći najprije 
Krista sjedinjujem se s Tvojom Svetošću t. j. s katedrom Petrovom: 

znam, da je na ovoj pećini sagrađena Crkva; tkogod jede jaganjca izvan 
ove kuće, poganin je, i tko s Tobom ne sakuplja, rasiplje . . .« 

Poznata je također Augusti nova (354.— 430.) riječ o odgovoru, 
što *je u parnici Pelagijevoj (kojino je poricao istočni grijeh i potrebu milo- 
sti) došao iz Rima: »0 ovoj parnici, govori Augustin — dva su sabora 
poslana k apostolskoj stolici; odande su i odgovori stigli, parnica je svršena, 
da jednoć bude kraj L zabludi«. (Ser. 130, 10). Da je ta ista parnica svršena 
rješenjem rimskog biskupa, izjavljuje i na dugom mjestu govoreći: »0 toj 
je stvari svaka sumnja uklonjena pismom blage uspomene pape Inocenta« 
(402. — 417.). (Contra duas epist. Pelagii II, 3, 5). 

C i prijati (200.— 258.) protiv pseudo biskupa Fortunalovili, k-cil 
su se obratili u Rim, kaže: »Usuđuje se ploviti (ići) k Petrovoj katedri, a 
ne misle, da su Rimljani oni, do kojih nevjera nema pristupa«. (Ep. 69, 19). 

On također moli rimskog biskupa Stjepana, da isključi iz 
crkve Marciana biskupa arelatskog, jer je prisato uz Novaciana, 
koji je naučavao, da Crkva nema pravo primati otpadnike, i da nju sači- 
njavaju samo oni, koji su čisti. 

Iz ovih se svjedočanstva jasno vidi, da je u vjerskim pitanjima već 
kroz prva 4 vijeka rimska stolica bila smatrana i na isteku i na zapadu 
takvom sudačkom stolicom, čija je presuda neoboriva, čije se mišljenje 
imade smatrati kao čvrsto i sigurno pravilo vjere. To je pak znak i odraz 
uvjerenja, da se rimska stolica i rimski biskup smatrao nosiocem vrhovne, 
nepogrešive učiteljske vlasti u izlaganju Kristove istine. 

No ova vjera prvih vijekova dolazi još do jačeg izražaja u 5. vijeku 
i dalje. Nepogrešivost prisvajaju si ne samo rimski biskupi sami, nego 
im ju priznavaju vjernici i biskupi bilo pojedince bilo sakupljeni u saborima, 

God. 417. hvali papa Inocencije I. biskupe kartaškog koncila, što su 
se čuvajući staru predaju obratili na apostolsku stolicu i očuvali otačke 
odredbe, da se u pitanjima dogmatsko vjerskim ništa ne smije zaključi- 
vati prije savjetovanja s rimskom Stolicom. Razlog, zašto je ovo obraćanje 
na apostolsku Stolicu potrebno, navodi papa doslovno ovim riječima: »da 
se potpunim auktoritetom ove (t. j. svete stolice) zaključak, koji bude pra- 
vedan, utvrdi i da odatle uzmu druge crkve ono, što treba zapovijedati, 
eda onda odatle kao iz rođenoga svoga izvora izađu sve vode, te da tako 
po raznim krajevima čitavoga svijeta proteku čisti potoci neiskva- 
renog vrela«. (Ep. 29. D. 100.) 

Razlog dakle, zašto se treba obraćati na sv. Stolicu jest, što odanle 
proističe čista i neiskvarena nauka. 

Hormizda papa (514. — 523.) odaslao je u Carigrad formulu 
vjere, da je potpišu istočni biskupi, koji su se napustivši raskolnika Aka- 
ciana htjeli vratiti u kat. Crkvu. Ta formula glasi: »Početak je spasenja: 
sačuvati pravilo ispravne vjere te ni pod koju cijenu odvrći se od predaje 
otaca. I ne može se mimoići tvrdnja Gospodina našega Isusa Krista: Ti si Petar 
i na toj stijeni sazidat ću crkvu svoju. Ovo* što je rečeno, potvrđuje se učin- 
cima, jer je na rimskoj stolici bez ljage sačuvana katolička 
vjera«. (D. 171, 172.) 

Istočni biskupi potpisuju ovu formulu te prema tome ispovijedaju, 
što je u njoj sadržano. Sadržana je pak odlučna riječ: Rimska stolica 
bez ljage, dakle nepogrešivo čuva katoličku vjeru. 

Pod konac šestoga stoljeća Jeruzalemski patriarha Ivan (g* 575. — 
593.) šalje opširno pismo biskupu Abasu u Albaniji na Kavkazu. Pismo 
je sačuvano samo u staro armenskom prevodu iz 6. stoljeća. U tom se 
pismu kaže: »Mi pak, t. j. sveta crkva, Gospodnju imademo riječi koja 
je rekla Petru, glavi apostola, dajući mu prvenstvo vjere i čvrstoće Crkve: 
Ti si Petar i na toj stijeni sazidat ću crkvu svoju. — Slijedeći Njegovu 
vjeru sve do sada, učenici njegovi i učitelji katoličke crkve vežu i razrje- 
šuju a u prvom redu čine to svete, prve i časne stolice naslje d- 
nici, neozleđeni u vjeri prema Gospo* diinovoj riječi«. 
(Grivec, Cerkev, 213.) 

Doista prekrasan dokumenat istočne crkve, dokumenat koji gotovo 
današnjom terminologijom zasvjedočuje papinu nepogrešivost. 

Iz VII. vijeka imademo presjajno svjedočanstvo istočnjaka Maksima 
ispovjednika (+ 662.), koji piše: »Svi krajevi svijeta i svi narodi, koji Gospo- 
dina uistinu i pravom vjerom ispovijedaju, ravno uprvši oči gledaju na pre- 
svetu rimsku crkvu i njezinu ispovijest i vjeru«. (Opp. II. 72, ed. Compe- 
fisii.) 

Teodor St ud i t a također istočnjak piše rimskom biskupu 
Paskalu (817. — 824.) ovako: »Čuj apostolska glavo, od Boga postavljeni 
pastiru Kristovih ovaca, vrataru kraljevstva nebeskoga, stijeno vjere, na 
kojoj je sagrađena katolička crkva; Ti si naime Petar, jer sjediš i upravljaš 
Petrovom Stolicom. Mrki su vuci provalili u kuću Božju; vrata paklena, 
kao nekoć srušila se na nju. Tebi je kazao Krist Bog naš: I ti obrativši 
se utvrdi braću svoju. Evo vrijeme je, evo i mjesto. Pomozi nam Ti, 
koji si od Boga zato* određen, pruži ruku svoju, koliko je moguće; imaš 
vlast od Boga, jer si sviju prvak, zašto si i postavljen; natjeraj, molimo, u 
strah krivovjerce zvijeri šibom božanske riječi Svoje«. (P. 
G. 99. 1152., 1156.). 

Čujmo sada, što o papinoj nepogrešivosti govore općeniti sabori. 
Biskupi sakupljeni na koncilu u Efesu g. 431. osuđujući nauku Nestorijevu, 
kojii je niječući osobno sjedinjenje Kristove čovječje naravi s drugom oso- 
bom presv. Trojstva učio, da je Krist bio običan čovjek, otvoreno izjaviše, 
da su na tu osudu prisiljeni »po svetim kanonima i poslanicom sv. Oca 
našeg Celestina rimskog biskupa« smatrajući .njegov sud nepromjenljivim 
i definitivnim. 

Kad je pak papa Leo Veliki očima sakupljenima na koncilu u Chalce- 
donu g. 451. izložio što treba vjerovati o utjelovljenju Sina Božjega, ovi 
pročitavši njegovo* pismo (600 njih) kliknuše: »Svi mi tako vjerujemo... 
Petar je govorio preko Leona«. 

Jednako se vlada i šesti općeniti sabor u Carigradu (g. 680. — 681.). 
Radi se o monoteletima, koji u Kristu ispovijedaju samo jednu volju, bo- 
žansku, a poriču čovječansku. 

Papa Aga ton šalje na saborske oce pismo, u kojem kaže: »Ova 
apostolska crkva neokrnjena ostaje do konca, prema obećanju samoga 

Gospodina«. Na to pismo odgovaraju saborski oci ovako: »Tebi dakle, 
predstojnice prve stolice univerzalne crkve, prepuštamo, što treba činiti, 
prepuštamo Tebi, koji stojiš 11 a čvrstoj pećini vjere rado pristajući uz 
pismo prave ispovijesti, što ga je Tvoja Svetost poslala bogomilom caru, 
i što ga mi priznajemo kao p 0 B o g u napisano od vrhovne glave 
Apostola (t. j. Petra)«. (Cf. Hefele-Leclerq: liistoire des Conciles. vol. 
III. p. 477 sq.). 

Osmi općeniti sabor u Carigradu 869. prihvaća prije spomenutu tor- 
mulu vjere pape Hormisde, koju su već g. 519. potpisali istočni biskupi 
a u kojoj se kaže, da je na apostolskoj stolici uvijek neokaljana ostala sa- 
čuvana kršćanska vjera. 

Na 11. lionskom saboru g. 1274. priznali su zastupnici Grka vrhovnu 
vlast papinu u vjerskim pitanjima ispovjeđajući sa zapadnom crkvom: 
»Sveta rimska crkva imade prvenstvo i zapovjedništvo nad cijelom kato- 
ličkom crkvom. I ako se porode kakva pitanja o vjeri, njezinim se sudom 
imadu riješiti«. (D. 466). 

Jednako mu vlast priznali i na florentinskom saboru g. 1439. (D. 694.). 

K ovoj navedenoj tradiciji istočne! i zapadne Crkve dodajte jošte 
nauku prvih bogoslova Crkve onamo od najvećeg teologa Tome Akvin- 
skoga, Alberta Velikoga, pa plejade bogoslova u 17. vijeku do golemog 
onog mnoštva, kojeno je u neposrednoj prošlosti prije vatikanskoga sabora 
uz sv. Alfonsa Ligorija, Maistrea, Peronea, stajalo na braniku papine nepo- 
grešivosti. Dodajte ovome jošte i bezbroj provincijalnih sinoda, koje već 
davno pred vatikanskim koncilom svijedoče, da je vjera u nepogrešivost 
papinu svuda raširena. 

Evo to sve sačinjava ukratko crkvenu predaju o dogmi nepogreši- 
vosti. Vrijednost se ove predale ne može umanjiti time, što su u životu 
crkve tu i tamo ustali pojedinci i naučavali protivno. No ni ti se do konca 
14. vijeka tako reći ni ne javljaju. Pojedinci se u većoj mjeri dižu istom za 
vremena žalosnog doba zapadnog raskola. Tada su nekoji bogoslovi po- 
čeli učiti, da je ekumenski sabor u svakom pogledu nad papom. Osobito 
je na dvijem saborima: kosničkom (g. 1414. — 1418.) i baselskom, došlo je 
do veoma jakog izražaja. Plodno tlo za ove zablude bila je Francuska. Tu 
se kasnije ovo neispravno mišljenje javlja pod imenom galikanizma. 
Odavde se širi i u ostale zemlje. Jozefinizam i feboronianizam, kao što 
i pistojska sinoda (g. 1876.) odišu istim duhom. 

No protiv ovih pojedinačnih nazora i struja — kako vidjesmo — po- 
stojala je zajednička i općenita nauka najogromnijeg dijela bogoslova i ka- 
toličkih škola, da je papa nepogrešiv tako, da se punim pravom može reći, 
da je vjera u papinu nepogrešivost neprekinuti poklad kršćanskih srdaca 
onamo od 1. vijeka sve do vatikanskog sabora. 

Iz ovog golemog blaga, što nam ga pruža gotovo 18 vijekovna ne- 
pomućena tradicija, imademo pravo da stvorimo dva zaključka: Prvi je 
zaključak: Papa je uistinu u stvarima vjere i ćudoređa nepogrešiv, a drugi: 
Posve je opravdano vatikanski koncil proglasio papinu nepogrešivost 
člankom vjere. . 

Na temelju tradicije, rekosmo, slijedi ponajprije, da je papa u smislu 
kat. nauke uistinu nepogrešiv. 

Gospode i gospodo! Kroz 18 je gotovo vijckova tradicija Crkve ne- 
pomućena. Kroz 18 vi jekova sva Crkva ne samo na usta papa, nego na 
usta sabora, crkvenih učitelja, vjernika — jednom riječi na usta najboljih 
svojih sinova ispovijeda čvrsto, da su odluke rimskih biskupa u pitanjima 
vjere nepokolebive, nepromjenljive, a sve to zato, jer su istinite, jer su 
nepogrešive. 

Pitamo sada, da li se je sva ova kršćanska prošlost varala? Ako 
se je varala; ako su prema tome o svojoj učiteljskoj vlasti krivo sudili i 
sami vrhovni glavari; ako je čitavo kršćanstvo kroz 18 vi jekova krivo vje- 
rovalo u neprevarljivost rimskog biskupa; što više, ako su toliki od rimske 
stolice osuđeni kao heretici, a to uistinu ni jesu bili; i ako je time sav Kč- 
šćan !j svijet doveden u bjudnju, onda bez dvojbe moramo logički zaklju- 
čiti: prevario se Krist, kad je za svoju Crkvu ustvrdio: »vrata je p H - 
klena ne će nadvladati«. Ako se pak Krist prevario, očito je, da on nije 
Bog; očito je također, da kršćanstvo nije istinito i da ga treba uništiti. 
Tko do ovih apsurdnih zaključaka ne će da dode i da Krista ne tjera u laz, 
treba da prizna, da je kršćanska tradicija, koja siže do apostolskog doba, 
odraz objavljene istine; treba da prizna, da je prema tome papa, dok u 
istinama vjere naučava sav kršćanski svijet, doista neprevarljiv. 

2. Uz ovaj prvi zaključak, koji srno izveli, izlazi iz osamnaest vje- 
kovne tradicije još jedan veoma važan zaključak. Ova vjekovna tradicija 
opravdava naime zaključak vatikanskog sabora, koji je kako 
smo vidjeli, na najsvečaniji način proglasio kao članak vjere, da je rimski 
biskup, dok kao vrhovni učitelj naučava i određuje, što se ima držati kao 
Bogom objavljena istina, doista nepogrešiv, nezabludiv. 

Promotrimo s toga kao završnu sliku u osvijetljenju nauke o pa- 
pinoj nepogrešivosti, još ukratko snošaj vatikanskog sabora prema loj 
nepogrešivosti, napose pak snošaj prema papinoj nepogrešivosti našeg 
biskupa Strossmayera. 

Vatikanski sabor i papina nepogrešivost. 

Mi smo vidjeli, da je nauka o papinoj nepogrešivosti općenito živjela 
u Crkvi. Prema tome nije vatikanski sabor po svome zaključku o papinoj 
nepogrešivosti nešto iznenadno, izvan veze s organičkim razvitkom Crkve. 
Nauka o papinoj nepogrešivosti bila je već prožela praktički život Crkve 
i u bogoslovnom se naučavanju jasno nalazila tako, da se je mogla sma- 
trati u završnom stadiju, koji je potreban za dogmatizaciju. Objektivni 
razlozi, t. j. unutarnje objašnjenje nauke kao Bogom objavljene istine, bili 
su dostatni, da se pristupi k definiciji. Praktični pak život Crkve upravo 
je u to doba živo iziskivao definiciju. Od 18. se naime vijeka veoma raz- 
mahao racionalizam. Auktoriteta nema, već najvišim auktoritetom na 
svakom području ljudskog znanja smatrao se jedino ljudski razum. Uzme li 
se jošte na um, da se je uz to stala širiti bludnja, da papinim odredbama i 
na području vjere i ćudoređa ne treba poklanjati unutarnje pokornosti i 
pristajanja nego tek vanjsku t. zv. silentium obseguiosum, onda jasno 

vidimo, kako je Crkva kao čuvarica Kristove nauke ne samo mogla, nego 
je upravo bila dužna, da istupi punini auktoritetom i čitavo svoje stado, 
prema nepogrešivoj svojoj učiteljskoj vlasti, zaštiti pred navalom heretičkih 
bludnja. 

Kako su se pako držali biskupi na tom saboru prema papinoj nepo- 
grešivosti. Većina biskupa upirući se na općenitu tradiciju crkve progla- 
sila je na svečanoj sjednici od 18 . srpnja 1870 . kao Bogom objavljenu 
istinu, da je rimski biskup, kad kao crkveni učitelj svega kršćanstva na- 
učava nauku, koju treba svi da drže, uistinu nepogrešiv. Predano je 535 
glasova. Od tih su samo dvojica bila protiv papine nepogrešivosti. 

Manjina (55), koja je bila protiv nepogrešivosti, otišla je sa sabora 
u predvečerje svečane sjednice predavši sv. Ocu pismenu izjavu, u kojoj 
mu obećavaju pokornost. U ovoj manjini bio je u i biskup Strosstnayer. 

Nastaje pitanje, zašto je ova manjina bila protiv papine nepogreši- 
vosti? Potpuni odgovor na ovo, pitanje riješit će nam ujedno i sve glavni je 
teškoće, koje se iznose protiv papine nepogrešivosti. 

Prije nego navedemo konkretne razloge i teškoće, koje je protiv ne- 
pogrešivosti iznosila manjina, treba da spomenemo jedan općeniti psiho- 
loški razlog. 

Crkva sa svojom naukom jest od Boga. Ali ta crkva živi medu 
ljudima. Oruđe, kojim se božanska istina širi po svijetu, jesu ljudi. Ljudska 
riječ, ljudsko slovo jest odjeća, u koju se odjeva nepogrešivo' propovjedanje 
Riječi Božje. Pa košto već u Svetom pismu vanjska forma, u koju su riječ 
Božju zaodjeli ljudi, mnogima stvara teškoće, da lahko ne prihvate čistu 
božansku istinu, tako također neki vanjski, naoko kontrarni čini u povijesti 
života nepogrešivog učiteljstva, stavljaju nekojima teškoću, da ne proniknu 
odmah u dno i ne zagledaju svu čvrstoću božanske istine. Rijetko je na 
svijetu ikoja istina, koja bi nam sijevnula pred očima bez ikoje teškoće, 
bez ikojih zapreka. Svuda se spoznaji istine javljaju zapreke. Matema- 
tička očevidnost kao što je 2 + 2 — 4, protiv koje može da prigovara tek 
luđak, iest rijetka, a gotovo je potpuno isključena na polju historije, na 
području ljudskih čina. Papina nepogrešivost odrazuje se u ljudskim či- 
nima i riječima. Matematička očevidnost prema tome i na području histo- 
rije papinske nepogrešivosti nije tako lako moguća. 

Evo ovi općeniti psihološki razlozi mogu već a priori da nam rastu- 
mače, kako se manjina vatikanskog sabora ipak mogla opirati nauci, koja 
je kroz 18 vijekova živjela u Crkvi. 

1 nitko ne može prekoravati one biskupe, koji su se oprli papinoj 
nepogrešivosti. Ponajprije nauka o papinoj nepogrešivosti još nije bila defi- 
nirana, pak je svatko mogao iznositi svoje protivne razloge, a drugo, 
crkva je dogmom papine nepogrešivosti čovjeku modernoga vijeka u pita- 
njima vjere porekla apsolutnu autonomiju i stavila neke ograde, pak je 
dobro, da se u ovakav svečani čas iznesu sve teškoće, da ih se još jednoć 
promotri, eda onda crkvena nauka prorešetana sa svake strane zasja u ja- 
čem i veličanstvenijem sjaju. 

Zašto je dakle ustala vatikanska manjina protiv dogmatizacije pa- 
pine nepogrešivosti. 

Jedan je dio oporbe ustao ne protiv same nepogrešivosti, nego protiv 
oportunineta definicije, držeći da za d-efiniciju još nije podesno vrijeme, jer 
bi definicija mogla crkvi veoma mnogo škoditi. 

Drugi je, radikalni dio opozicije, ustao protiv same dogme iznoseći 
protiv papine nepogrešivosti nekoje historijske činjenice, za koje su držali, 
da nepogrešivost obaraju. 

Duševni vođa čitave, opozicije bio je biskup Hefele, Dupanloupc i 
Rauscher. 

Koje su dakle bile teškoće, što ih je iznosila vatikanska opozicija. 

Navest ćemo ukratko glavne, a to još ponajviše stoga, što one sači- 
njavaju ujedno i skup onih prigovora, koji se izvan područja kat. crkve 
iznose protiv papine nepogrešivosti. 

Prigovori protiv papine nepogrešivosti. 

Među prvim teškoćama, kojeno je iznijela manjina na vat. saboru, 
a pneđu njima Strossmayer, jest ta, da se kraj papine nepogrešivosti čine 
suvišnima općeniti sabora. 

Međutim ova teškoća ne stoji. Općeniti crkveni sabori veoma mnogo 
koriste Crkva, pogotovo zato, da se istinitost nauke zasvjedoči što sveča- 
nijim vanjskim ugledom. Zacijelo nikad se istina ne pokaže u jačem sjaju 
nego onda kada biskupi sa sviju strana svijeta na čelu s papom naglase 
njezinu istinitost ili osude protivnu zabludu. Na koncu treba upamtiti i to: 
Papa nije nepogrešiv, kako smo već prije spomenuli, po nekom nadahnuću, 
nego papina nepogrešivost pred postavi ja u definiciji neke nauke duboko i 
marlljivo ispitivanje. Duh sveti ne nadahnjuje papu nego tek bdije, da papa 
bludnju ne proglasi općoj crkvi za istinu. Ako je tako, onda se vidi, kako 
se u težim pitanjima traži i dublje ispitivanje te kako je papa u tim sluča- 
jevima dužan da ispituje mišljenje biskupa, koji su od Boga određeni pa- 
stiri, da, pod vrhovnim dakako vodstvom pape, također bdiju nad čistoćom 
Kristove nauke. Općeniti dakle sabori biskupa nijesu iza definicije dogme 
nepogrešivosti nipošto suvišni, nego će njihova vrijednost i nužda i dalje 
ostati ista. Ali s druge strane vidi se f psihološka potreba neprevarljivo* 
auktoriteta nezavisnog od zbora biskupa. Moderno je doba osobito zbo., 
raznovrsnih tekovina na polju kulturnih prometila veoma zgodno, da se za- 
blude mogu veoma brzoi širiti. U tim prilikama bilo bi gotovo nemoguće 
jedino pomoću općenitih sabora stati zabludama na kraj. Sastanu* 
je općeg sabora veoma ovisan o> vanjskim 1 prilikama, pa ga je često 
veoma teško sazivati. Opravdana je stoga bojazan da bi u očekivanju 
opć. sabora, neka bludnja mogla u velike preoteti mah. Nužno je stoga, da 
imade još jedan vrhovni auktoritet, koji će odmah stati na put svakoj za- 
bludi. Taj auktoritet jest papa. Prema tome nipošto ne stoji, da je kraj 
pape nepotreban crkveni sabor. (Tako su argumentirali i oci vat. sabora 
gl. Oranderath: Geschichte des vatik. Conzils T. 191. ap. Oberški: o. c. 
str. 43. 44.) Tko se dublje zamisli u izgradnju nepogrešive crkvene zgrade, 
za čiju nepogrešivost jamči papa i crkveni sabor na čelu s papom, vidi ne 
samo savršenost ove nepogrešiVe institucije nego i harmoniju, kojom je 
vazda oval u neku ruku dvostruki subjekt nepogrešivosti svoju misiju vršio. 

Uz navedeni prigovor iznose se još nekoje historijske činjenice, prema 
kojima su navodno nekoji pape uistinu pogrešiii u vjerskim pitanjima. 
To su prije svega pape Liberije, Honorije, Pavao V. \ Urban VIII. 

Pavao V. i Urban VIII. odgovorni su za osudu znamenitoga učenjaka 
Galileja Galilei. Papa Pavao V. potvrdio je dekret kongregacije svetog 
oficija g. 1616., kojim se osuđuje Kopernikov i Galilejev nauk, da se zemlja 
okreće oko sunca. I papa Urban VIII. potvrdio je protiv nauke Gali- 
lejeve dekret iste kongregacije g. 1633. Oba dekreta osuđuju Galilejev 
nauk kao protivan vjeri i sv. pismu. Po svome značaju oba su dekreta 
disciplinarna, a vjerska zabluda navodi se kao razlog disciplinarne osude. 

Što nam je odgovoriti na ovu historijsku teškoću. Ponajprije pri- 
znajemo', da su spomenute kongregacije pogriješile osudjujući Galileja. 
Jednako dopuštamo, da su spomenuti pape pogriješili i to ne samo kao 
privatne osobe, držeći naime možda sami za sebe, da je nauka Galilejeva 
pogrešna, nego su pogrješili i kao nadstojnici spomenutih kongregacija, jer 
dekreti kongregacija ni jesu imali snage bez njihove aprobacije. 

Ali g-O'Sp. i gospode, neka nam se dokaže, da je papa zabranu kon- 
gregacije usvojio tako, da je kao vrhovni učitelj crkve ustao te pred čita- 
vim svijetom izrekao, da je nauka Galilejeva protivna božanskoj objavi, 
te tražio, da se to drži kao Bogom objavljena istina. Crkva, kao što srno vr- 
đjeli, pridijeva nepogrešivost papi jedino u onome slučaju, kad kao vrhovni 
pastir nalaže nešto kao Bogom objavljenu istinu čitavome svijetu. Gdje 
je pak koja bula ili breve, kojim je Pavao V/ ili Urban Vili. posebnim na- 
činom zabranio Galilejevu teoriju. Neka nam se pokaže, kada je ikoji teo- 
log ustvrdio, da je papa osuđujući Galilejevu toeriju govorio ex cathedra, 
da obveže sve vjernike? — Nikad nijedan ni za vremena Galilejevih ni 
kasnije. 

S ovih iznešenih razloga danas i sami upućeniji protestanti rado pri- 
znaju, da se iz Galilejeva procesa protiv papine nepogrešivosti, kako ju 
naučava katolička Crkva, ne da izvesti ništa. Što više sami protestanti 
priznavaju, da se pogreška kardinala dade ispričati time, što za onda KJ> 
pernikov sistem nije bio dosta dokazan snažnim argumentima, a (jal ilej 
je nerazborito postupao, smjelo braneći svoj sistem ne samo znanstvenim 
nego i biblijskim argumentima. 

Tko bi pak htio da u interesu znanosti možda u većoj mjeri pri- 
govori Crkvi i taj bi bio< na krivome putu. Ponajprije Crkva je bez- 
brojnim historijskim dokumentima jasno pokazala, da je nositeljica na- 
pretka i kulture. Što se pak konkretnog Galilejevog slučaja tiče, opet treba 
istaknuti, da ni tu znanost nije bila priječena ,kako se to obično ističe. Ga- 
lilej još nije bio svojih tvrdnja jasno dokazao. Katolička teologija bila je 
u ono vrijeme na znatnoj visini i dobro je vidjela i isticala, kako to histo- 
rija jasno govori, da osuda kongregacije nema značaja definitivne nepre- 
varljive crkvene odluke, te je prema tome jasno vidjela i to, da je dozvoljeno 
i nadalje učiti Galilejev nauk kao još nedokazanu hipotezu. T doista s ovom 
eksplikacijom teološkog stajališta slaže se nepristrani historijski sud, da je 
Galilej do smrti mogao znanstveno raditi i da je umro kao odan i vjeran 
. in kat. Crkvej ^ tUt P C . '»vv £/Ut<\vc / 

(jalilejev proces prema tome ne može se iznositi kao teškoća protiv 
papine nepogrešivosti. 

Druga teškoća nalazi se u papi Liberiju. — Papa Liberije bio 
je na zahtjev Arijanaca protjeran u Beroju u Traciji i to zato, jer nije 
htio da napusti sv. Atanazija i pristane uz Arijance, koji su nijekali božan- 
stvo Isusa Krista. Tu je ostao dvij<? godine (356 — 358.), vrativši se u Rim 
nakon toga, što je potpisao' takozvanu 3. sremsku vjersku formulu. Ta je 
formula kompromisna. T. j. u njoj se osuđuje nauka Arijanaca, koji su 
nijekali Kristovo božanstvo, ali se ne upotrebljava značajan izraz ofioovoio g, 
istobitan, koji je izraz kršćanska teologija onoga doba upotrebljavala za 
oznaku bivstvene jednakosti Sina s Ocem. Potpisana dakle formula 1. nije 
bila krivovjerna, jer po svjedočanstvu Sozomena, Liberij isključuje iz Crkve 
sve, k oj i ne drže po biti i u svemu Sina sličnim Oću. Ona samo nije dosta 
odlučna; 2. papa ju je potpisao kao privatni čovjek, a ne kao poglavar 
sveopće Crkve i 3. potpisao ju je ne s nakanom, da za sveopću Crkvu pro- 
glasi jednu obvezatnu definiciju: 4. u najgorem slučaju može se samo reći, 
da je papa herezi pogodovao u toliko, u koliko nije najoštrije ustao i u to- 
liko je primio u crkvenu zajednicu neke arijanske biskupe, za koje je još 
postojala sumnja, da li pristaju uz Arianizam. 

Da Liberije nije naučavao nikakva krivovjerja svjedočanstvo nam je 
i to, što je nakon povratka u Rim bio svečano primljen. Ova činjenica 
dobiva na vrijednosti za to, jer su Rimljani bili žestoki neprijatelji Arija- 
naca i nipošto ne bi s tolikim veseljem primili papu heretika. 

I doista, kad bi bio javno preporučio krivovjerje, ne bi ga sv. Am- 
brozije nazivao »svetim mužem«, niti bi papa Anastazij (399 — 401.) hvalio 
njegovu pravovjernost. Ne bi ga ni nadgrobni spomenik slavio kao svetog, 
pravovjernog i neokaljanog papu, niti bi ga istočna crkva slavila kao sveca* 

Veću teškoću uzintlju iz historije pape Honorije (625.-638.). Honorije 
je, kažu, zanijekao da su u Kristu dvije volje (Božanska i čovječanska) i 
dvoje djelovanje (Božansko i čovječansko). To je pak očita zabluda. Da- 
kle, kažu, i Honorije je pogriješio u vjeri, i to u pismu, što ga je službeno 
dao na upit patriarhi Sergiju, dakle ex cathedra. Da je tome tako, govore 
vidi se još i odatle, što je Honorija radi ovog čina osudio kasnije VI. 
općeniti sabor u Carigradu 681. ubrojivši ga, premda je već bio mrtav, 
medu heretike. Taj je saborski dekret potvrdio Leo II. i tako osudio svoga 
prešasnika. Što nam je na ovo odgovoriti? Izložit ćemo najprije historij- 
sku činjenicu. 

Papa Honorije (625 — 638.) veliki promicatelj crkvenoga jedinstva 
htio je da riješi dogmatsku prepirku na istoku, da li su u Kristu jedna ili 
dvije volje. Carigradski patriarha Sergije širio je u zajednici s aleksan- 
drijskim patriarhom Čirom krivu nauku, da je u Kristu samo jedna volja. 
Protiv ove zablude borio, se monah Sofronije, kasnije jeruzalemski patri- 
arha. Sergije piše papi Honoriju neka osudi ovog monarha Sofronija, koii 
s naukom o dvije volje u Kristu muti na istoku vjerski mir i ometa tako 
uspješno djelo oko ujedinjenja monofizita s katoličkom Crkvom. 

Papa Honorij piše i Sergiju i Čiru i Sofroniju neka se ne prepiru o 
jednoj ili dvojoj volji u Kristu, ali je odlučno naglasio, kako i treba, da su 


16 


u Kristu dvije naravi u jednoj osobi. Iz dvaju pisama, što> ih je papa Ho* 
norije pisao Sergiju, jasno se također vidi, da je papa naglašavao moralnu 
skladnost, harmoniju Kristove čovječje volje s njegovom Božjom; voljom, 
te prema tome nikako nije učio ni monofizitizma (t. j. da je samo jedna 
narav u Kristu), niti monoteletizma (t. j. da je samo jedna volja u Kristu). 

Evo, kako u tim pismima govori* 

On kaže: »Jednu i drugu narav u jednom Kristu naravnim jedin- 
stvom povezane, koje rade u zajedinstvu jedna s drugom, treba da ispovije- 
damo i to Božju, koja radi što je Božje, i ljudsku, koja izvršuje što je tje- 
lesno, nerazdijeljeno, niti pomiješano — nego potpuno razlike naravi ispo- 
vjedajući«. 

Dakle je Honorije jasno učio u Kristu dvije fizično odjelite naravi 
i dosljedno dvije volje, koje iz naravi izviru. 

No s druge je strane htio papa da naglasi, da u Kristu nema opreke 
između čovječanske i božanske volje. Htio je da naglasi moralno jedinstvo 
jedne i druge volje, po kojem je moralnom jedinstvu čovječja volja u Kri- 
stu u svem svojem djelovanju potpunoma u skladu s voljom Božanskom. 
Zato i kaže: »Jer je (t. j. u Kristu) od Božanstva uzeta naša narav, nije u 
udovima bio drugi zakon ili volja nasuprotna ili oprečna Spasitelju.« 

Papa je dakle naučavao pravovjernu nauku. Jer ako je i govorio o 
jednoj volji u Kristu, govorio je o jedinstvu moralnom, a ne fizičkom stvar- 
nom. T. j. imao je na umu, kako se iz citiranoga vidi, naglasiti samo to, 
da u Kristu nema opreke između čovječanske i Božanske volje. 

Papa je pogriješio možda tek toliko, što je ne videći prevrtljivost 
Sergijevu, peporučio da se ne govori ni o jednoj ni o dvije volje. Učinio 
je to misleći, da će tako poslužiti jadinstvu. No ta papina odredba dala je 
povoda, da su se na njega počeli pozivati monoteleti, t. j. oni, koji su učili, 
da je u Kristu samo jedna volja. 

Upravq ova posljednja činjenica, što je evo spomenusmo podaje 
razlog, zašto je VI. koncil u Carigradu osudio Honorija kao heretika i zašto 
ie papa Leo II. taj dekret potvrdio. 

Posve je naime očito, da Honorije nije učio krive nauke ni kao 
privatna osoba niti kao poglavar sveopće Crkve. On je samo nastupio 
s jednom disciplinarnom odredbom, neka se o pitanju jedne ili dvije volje u 
Kristu ne raspravlja. S ovom zapovijedi o šutnji dao je i nehotice povoda, 
da se pospješi monoteletska hereza. I evo sada dolazi g. 680. šesti opći 
sabor u Carigradu, koji Honorija zajedno sa Sergijem i sa Čirom osuđuje 
kao heretika. I tu nam se sada nađaje nova poteškoća. Kako je mogao* sa- 
bor osuditi Honorija kao heretika, kad smo pokazali, da nije učio hereza, 
ni kao privatna osoba ni kao učitelj Crkve. Na ovo odgovaramo: Danas 
je svakome jasno, tko zaviri u crkvenu historiju ili obični Kirchenlexikon, 
da pojam heretika nije bio uvijek isti. Nekoć su zvali heretikom ne samo 
onoga, koji je naučavao krivu nauku, nego i onoga, koji je bilo na koji na- 
čin herezi pogodovao, bilo svojim nemarom, bilo svojom taktikom. Kad 
imademo pred očima ovu činjenicu, onda nam je shvatljivo kako je eku- 
menski sabor VI. mogao Honorija, koji je naučavao pravovjernu nauku, 
nazvati heretikom. Nije ga sabor osudio kao krivovjerca u današnjem 

smislu riječi, nego za to, što se nije jače opro hereticima, nego je svojim 
načinom govorenja, koji je išao za tim, da privuče heretike, dao> njima još 
povod, da se na nj upiru. 

Međutim mi bismo za zaključak VI. crkvenog sabora u Cariradu 
imali još jadan odgovor:: Ekumenski, općeniti sabor po nauci katoličke 
Crkve jest samo onaj, koji je potvrđen od pape, kao glave apostolskog 
zbora. Isto tako zaključci općenitih sabora imadu samo tada i toliko ob- 
vezatnosti za cjelokupnu Crkvu, u koliko su potvrđeni od pape. Ova je 
teza katoličke Crkve posve opravdana. Sabori su nepogrešivi u koliku 
zbor biskupa zastupa zbor apostola. Ali zbora apostola nema bez Petra. 
Ne može dakle ni skup biskupa u općenitom crkvenom saboru reprezenti- 
rati naučavajuću Crkvu bez Petra, bez glave Apost. zbora — bez pape. Što 
je pak u konkretnom slučaju s obzirom na zaključke 6. općeg sabora učinio 
papa Leo II.? Papa s obzirom na crkveni mir na istoku, nije htio da posve 
ukine zaključak crkvenog sabora u Carigradu, ali ga je ublažio tako, da se 
još jasnije vidi, kako se ima uzeti hereza i krivnja Honorijeva. On osuđuje 
Honorija, »koji nije ovu apostolsku Crkvu naukom apostolske predaje 
rasvijetlio 1 , nego je (zlokobnom izdajom) dopustio, da se neokaljana 
vjera blati«. U pismu pak na španjolske biskupe označuje papa Leo II. još 
točnije krivnju Honorijevu, »koji vatru krivovjerne dogme, nije kako treba, 
odmah u začetku utrnuo, nego svojim nemarom razgrijao«. 

Međutim, kad bi se i moglo dokazati, da je papa Honorije učio krivo 
nauku, još nam njegov slučaj ne bi ništa govorio protvi nepogrešivosti u 
onom značenju, u kojem je naučava katolička Crkva. Crkva naučava, da 
je papa nepogrešiv kada kao vrhovni učitelj definira za sve vjernike, što 
treba vjerovati, drugim riječima, kada govori ex cathedra. Jasno je pak, 
da papa Honorije u inkrimiranim pismima na Sergija nije dao nikakve 
definicije ex cathedra. Jer 1° Sergije nije ni tražio nikakvu vjersku 
definiciju, nego samo molio, da papa odobri razboritu šutnju s obzirom na 
razliku dvostrukog djelovanja u Kristu, 2° Honorije u pismu na Sergija 
upotrebljava upravo takve riječi, koje posve isključuju definiciju. Tako 
primjerice u prvom pismu kaže: »Dali pak poradi djela božanstva i čovje- 
čanstva treba reći jedno ili dvoje djelovanje, to na nas ne spada, to pre- 
puštamo gramaticima.« U drugom opet pismu kaže: »Ne treba da mi defi- 
nirajući propovijedamo jedno ili dvoje djelovanje«. 3° Osim toga Honori- 
jeva pisma nijesu bila proglašena, nego su nepoznata ostala sve do smrti. 
Dakle ni na koji način ne mogu se smatrati kao definicija ex cathedra. 

Sav je prema tome facit Honorijeva pitanja, koje je izneseno i na va- 
tikanskom koncilu, a koje još i danas protivnici: protestanti i starokatolici 
toliko iznose protiv papine nepogrešivosti, slijedeći: 1. Honorije nije govo- 
rio ex cathedra; 2. kad bi i govorio nije naučavao krivu nauku; 3. Honorije 
je možda pogrješio u disciplinarnoj stvari, jer je šutnju u dogmatskom 
pitanju nalagao u času, kad to nije bilo zgodno. 

Što* se pak tiče sabora i pape, koji su ga osudili, vrijedi slijedeće: 
1. Izraz heretik nije u ono vrijeme bio tako strogo opredijeljen kao danas, 
već se je podijeljivao ne samo pravim krivovjercima, nego i onima, koji su 
svojom krivnjom, bilo nezgodnom taktikom pridonijeli, da se je hereza 

mogla širiti. Nije dakle pogriješio sabor. 2. Međutim kad bi sabor i bio 
Honorija prozvao heretikom u pravom današnjem smislu, još odatle ne 
slijedi ništa, jer su zaključci sabora od općenite vrijednosti tek onda, kad 
ih potpiše papa. Papa je pako, kako smo vidjeli, osudio Honorija ne zato, 
što bi naučao krivovjerje, nego zato, jer se nije dosta brinuo*, da se krivo- 
vjerje suzbije. Svako će pako priznati, da je golema razlika osuditi nb- 
koga, što je krivo učio ili što se nije brinuo da se krivi nauk zapriječi. 

Da međutim ovo pitanje bude potpuno osvijetljeno, dodat ćemo i 
najnovije pokušaje njegova rješenja,- iz kojeg bi još jasnije izvirala nemo- 
gućnost navoditi Honorijevo pitanje kao prigovor protiv papine nepogre- 
šivosti: Prof. dr. J. Jelenić piše naime u 2. svesku svoje crkvene povijesti 
na str. 69. govoreći o monoteletstvu ovo: U najnovije je vrijeme dr. Marić 
(Novi pogled u monoteletizam i monergetizam, preštampano iz »Bogo- 
slovske Smotre«, Zagreb, 1918., str. 8 — 9) navijestio, kako će osvijetliti 
kristologiju, što su je ispovijedali egipatski monofizite te pokazati »da mo- 
noteletizam nije čedo sedmoga vijeka, nego je u ređuplikatornom smislu 
kao takav star gotovo jednako kao i sam monofizitizam. Taj monotele- 
tizam — veli — datira zapravo od sv. Ćirila aleksandrijskoga. Žestoke 
kristološke borbe, koje su se u 7. vijeku nadovezale na aleksandrijsku uniju, 
zadnja su faza monoteletizma, koga već Severije, patriarhai antiohijski 
brani početkom šestoga vijeka kao dragocjenu baštinu od Ćirila, patriarhe 
aleksandrijskoga i Pseudo-Dionizija Aeropagite. Monoteletizam je to, 
kojino je u objektivnom smislu posve ortodoksan, kao što je ortodoksan i 
monofizitizam, što su ga ispovijedali aleksandrijski monofizite«, pa »ga 
samo heretička terminologija dijeli od nauke katoličke Crkve.« * 

Gore navedena tvrdnja osniva se po dru. J. Mariću na si- 
gurnim dokumentima, koji svjedoče, da su aleksandrijski monofi- 
zite vodili gotovo 200 godina borbu protiv terminologije kalceđon- 
skoga koncila, te da su ispovijedali monoteletizam i rnoner- 
getizam isključivo u anti-nestorijanskom smislu t. j. u koliko su poricali u 
Kristu dva subjekta htijenja i djelovanja. Ovi isti aleksandrijski monofi- 
zite su sklopili g. 633. uniju sa Čirom, patriarhom aleksandrijskim i ova j-e 
unija svojom terminologijom dala povoda poznatim pismima Sergija patri- 
arhe aleksandrijskoga pape Honorija I. U ovim se pismima vodi rasprava 
čisto oi pitanju terminologije o Kristovim voljama i djelovanjima i radi 
terminologije pala je presuda nad Sergijem kao i nad Honorijem. (Vidi dr. 
Marić, De Agnoetarum doctrina, Zgb. 1914., 87 — 102; Novi pogled u mono- 
teletizam i monergetizam, Bog. SI. sv. I. 1918., str. 1 — 9: sv. II. 1919. 44—46). 

Time se otvaraju novi vidici u pitanje pape Honorija I. i svaka apo- 
logija pisama pape Honorija I., postaja bi suvišnom. 

Evo osvjetljenja pitanja, kojim i naši reformaši hoće da odvrate 
mnoge od priznanja katoličke dogme o« papinoj nepogrešivosti. Danas je 
međutim kako vidjesmo to pitanje u teološkoj literaturi barem tako osvijet- 
ljeno, da pred očima ozbiljnog teologa za papinu nepogrešivost ne čini 
više teškoće. 

Iznijesmo eto najjače poteškoće, kojima se udara protiv papine ne- 
pogrešivosti. Te su teškoće omjerene i u vatikanskom saboru. Ako se 

osvijetle nepristranim historijskim svijetlom, ne znače za dogmu nepogre- 
šivosti nikoje zapreke. 

Hefele, koji je donosio manjini vat. sabora materijal protiv papine 
nepogrešivosti, u drugom je izdanju svoje povijesti morao taj historijski ma- 
terijal protiv papine nepogrešivosti u velike korigirati. Danas je pako ne samo 
u katoličkom nego i u nepristranom protestantskom teološkom svijetu opće- 
nito priznato', da historijski prigovori, koji se iznose protiv papine nepogre- 
šivosti nemaju nikakvog ozbiljnog temelja. 

Stoga je s pravom vatikanski koncil mogao da pristupi k definiciji 
papine nepogrešivosti kao istine, koja je svojinom čitave kršćanske starine, 
koje ne može da pobije ikoja historijska činjenica, a koja istina, kako kaže 
Cornte, osnivač pozitivizma, znači visoki stupanj napretka na intelektualnom 
i moralnom polju čitavog čovječanstva. 

Biskup Strossmayer i papina nepogrešivost . 

Treba da još na koncu ukratko upotpunimo ono, što već spomenusmo 
o odnošaju našeg velikog biskupa Strossmayera prema dogmi papine ne- 
pogrešivosti. 

Ne činimo to zato, kao da bi za pitanje papine nepogrešivosti bilo 
važno, što misli Strossmayer. Dogma papine nepogrešivosti nipošto ne bi 
bila pokolebana time, što bi protiv nje bio i Strossmayer. Jer ako i sam 
papa, dok govori i naučava kao privatna osoba ili kao bogoslov, može da 
zabludi, držimo, da nitko, ni za volju Strossmayera, velikog inače mecene, 
rodoljuba i nadarenog muža, ne će poreći toga, da je zacijelo) i on mogao 
o pitanju papine nepogrešivosti misliti posvema krivo. Pogotovu mora 
svatko to priznati tim više, što je poznato-, da je Strossmayer doduše bio 
velik um, čovjek plemenita srca, široke naobrazbe, ali nije bio zvani čni 
teolog. Pa tako su i prigovori, koje je on iznio na vatikanskom koncilu u 
najvećem dijelu materijal biskupa Hefelea, što ga je onda biskup Stros- 
mayer iznio u klasičnoj retoričkoj formi. Pak ako su u crkvenoj) nauci 
mogli da zablude i veliki umovi i crkveni učitelji kao Tertulijan, Origen, 
Jansen i drugi, koji su se ex professo bavili teologijom, moglo se je to da 
dogodi i Strossmayeru. Pak kao što unatoč zablude i velikih muževa 
crkvena nauka imade svoju nepogrešivu vrijednost, tako bi u konkretnom 
slučaju i dogma nepogrešivosti ostala u apsolutnoj vrijednosti kao objav- 
vljena istina i u slučaju, kad bi Strossmayer protiv nje navijestio i najjaču 
borbu. Ne unosimo dakle Strossmayera u okvir teme 01 papinoj nepogre- 
šivosti za to, jer bi možda njegovo držanje bilo od presudne važnosti za 
vrijednost dogme, nego samo za to, što- se u našemu javnom životu 
vatikanski sabor i papina nepogrešivost uvijek dovode u vezu sa Stros- 
smayerom; a naročito pak za to, što Strosmayera t. zv. hrvatska staro- 
katolička crkva smatra svojim vođom i osnivačem. 

Kakav je dakle snošaj biskupa Strossmayera prema papinoj nepo- 
grešivosti? 

Da sažmemo odmah u početku sve, što o ovom snošaju treba da ka- 
žemo, ističemo ukratko, da je Strossmayer na vatikanskom saboru doduše 
govorio protiv papinske nepogrešivosti, ali se je također, što je veoma po- 

hvalno, vrhovnom sudu crkve pokorio. Zašto se je Strossmayer opro ovoj 
‘dogmi? Kaošto se je naime opozicionalna manjina, kojoj su bili vođe Rau- 
seher, Scwarzenberg, Hefele i Dupanloup, bojala, da 6e» dogmom nepogre- 
šivosti biti sužena biskupska vlast i postavljena velika zapreka sjedinjenju 
crkava, tako je mislio i Strossmayer. Stoga se eto u glavnome on i opro 
definiciji. Strossmayer je govorio više puta. U svom drugom govoru od 24. 
I. 1870. iznio je pitanje pape Honorija. Odmah su ustali drugi biskupi i 
pobili ga. Kad je malo iza toga 500 biskupa zahtijevalo, neka se papina 
nepogrešivost definira kao dogma, ostao je biskup Strossmayer uz biskupe 
Smičiklasa (Križevci), Legata (Trst) i Dobrilu (Pulj) u opoziciji, dok su 
ostali naši biskupi bili za definiciju. Strossmayer je jošte u predmetu ne- 
pogrešivosti govorio 2. VI. 1870. Kad se je pak prešlo na specijalnu debatu, 
odrekao se riječi kao i 61 drugih opozicionalnih biskupa. Raspravljanje je 

0 nepogrešivosti završeno 5. VII. 1870. Svečano glasovanje obavljeno je 
18. VII. 1870. U predvečerje svečane sjednice zaključila je većina opozi- 
cije, da ne će sudjelovati u svečanoj sjednici. Svoj je zaključak javila papi 

1 otišla kući. Ostavljajući Rim dala je opozicija ovu izjavu: »Mi se bez 
odvlake vraćamo svome stadu i preporučujemo od sveg srca milosti i za- 
štiti Gospodina Našega Isusa Krista Crkvu Božju i Svetost Vašu, kojoj ne- 
promjenjeno vjernost i posluh obričemo. — Rim, 17. srpnja 1870.« Kod 
svečanog glasovanja palo je za nepogrešivost 533 glasa, a protiv samo 2. 

Kad ,s*ei Strossmayer vratio kući, nije odmah objelodanio zaključke 
vatikanskog sabora. Istom u početku g. 1873. objelodanio je u 1. i II. broju 
»Glasnika biskupije đakovačke« i odluke vatikanskog sabora i svoju po- 
kornost. Od toga doba govori Strossmayer u svakoj zgodi, osobito u svo- 
jim okružnicama, najdivnijim riječima o nepogrešivosti rimskoga biskupa. 

Nastaje pitanje, kakvu podlogu imadu liberalci i naši starokatolici, 
kad biskupa Strossmayera svojataju za sebe. 

Ovaj su oslon našli starokatolici u dopisivanju biskupa Strossmayera 
sa njemačkim starckatolicima, te u pismima i brošurama, koje je navodno 
napisao Strossmayer. No oslon je starokatolika veoma slab. 

Nema nikoje sumnje, da je Strossmayer dopisivao s onima, koji su 
postali vode starokatolika. No njegovo dopisivanje nije imalo svrhu, da 
s njima stvori heretičku sektu, nego mu je, kad je vidio što protivnici va- 
tikanskog sabora spremaju, bio cilj, da ih pomiri s Crkvom. Nije li tome 
očiti dokaz pismo, što ga je Strossmayer pisao Schulteu, jednom cd vođa 
i organizatora starokatolicizma! Kad su se naime 23. IX. 1870. starokatolici 
organizirali i pozvali na saradnju sve biskupe, koji su stajali u vatikan- 
skom saboru u opoziciji, odgovara biskup Strossmayer: Kad bi mi se još 
pružila zgoda sudjelovat? u kome pokretu za crkvenu reformu, tako; bi je 
izveo, da ne prekinem vez crkvenog jedinstva. (Dr. J. Oberški: Hrvati, 
prema papinoj nepogrešivosti. Str. 55.) Nije li biskup ovim riječima naj- 
oštrije osudio svaki pokret, koji hoće da prekine vezu s rimskim biskupom 
i ruši crkveno jedinstvo? 

Drugi oslon za svojatanje biskupa Strossmayera nalaze starokatolici 
u raznim brošurama i spisima, koji se dakako neopravdano pripisuju 
Strossmayeru. 

Ovamo treba ubrojiti ponajprije tako zvana »Rimska pisma«, koja je 
objelodanio Dollinger. To su dopisi, koje je o vat. saboru slao Dollingerir 
prof. Friedrich, koji je na saboru fungirao kao teolog kardinala Hohenlohea. 
U tim je pismima iskrivljeno mnogo' toga, pa tako i Stroissinayerovi go- 
vori. Svu je tendencijoznost tih pisama razotkrio historik Granderath, koji 
je u 111. dijelu str. 189 svoga djela: »Geschichte des vatikanischen Konzils« 
donio Strossmayerove govore na temelju stenografskih zapisnika. Dakako, 
da tu nema ni spomena o onome, što sadrže »Rimska pisma«. 

Strossmayeru su nadalje pripisivali brošuru: »Papa i evanđelja. 
Govor, što ga je rekao Msgr. Strossmayer na vatik. saboru«. Ta je brošura 
izišla u Itaiiji: a iz Italije se slični pamfleti stadoše širiti po Njemačkoj, pa 
čak i po Americi. Strossmayer se protiv toga ograđuje u »Volkszeitungu« 
i »Osservatore Romane« (20. XII. 1871.). No zloporaba Strossmayerova 
imena zoš nije prestala. Protivnicima vat. sabora trebao je protiv nove 
dogme jaki auktoritet. Za to su veoma prikladnim smatrali Strossmayera, 
pa stoga izlazi brošura »Govori biskupa Strossmayera na vatik. saboru«. 
Ova nedostojna agitacija i zloporaba Strossmayerova imena protiv ugleda 
rimskog biskupa, daje mu povoda, da 18. III. 1872; šalje u Rim na sabor- 
skog tajnika, biskupa Fesslera ovu izjavu: »Vi znate kaošto i svi drugi koji 
su bili u saboru, da ja nijesam nikada držao takovog govora, kakav mi se 
podmeće. Moja su načela skroz protivna onim, što ih razvija spomenuti 
govor. Ja sam si svijestan, da nijesam nikada ništa rekao, što bi ikako 
moglo oslabiti ugled sv. Stolice, ili što bi moglo ikako škoditi jedinstvu sv. 
Crkve. Prečasni gospodine, uoblaštujem Vas, da se poslužite ovim pismom, 
kako god hoćete«. (Gl. Oberški L. c. str. 39., 53 : — 59.) 

No ova otvorena Strossmayerova riječ ipak ne poluči željeno* 
uspjeha. Liberalni duhovi i nadalje stadoše širiti tobožnje Strossmayercv-r 
govore. Dakako, da su svi ovi bar za čas morali utihnuti, kad je biskup 
Strossmayer 1873. proglasio zaključke vatikanskog, sabora. 

Ali zloduh ne miruje. Moderni liberalci ustadoše ponovno, da Strcs:>- 
mayera prikažu kao otpadnika rimokatoličke crkve, iznoseći ponovno nje- 
gove tobožnje »Govore na vat. saboru«. Jasni historijski dokazi, koji obaraju 
njihove tvrdnje, ne vrijede za njih. No najžalosnije jest, da se u kolu 
najvećih liberalaca nađoše i naši starokatolici. Lanjske godine u svome 
»Preporodu« bez ikakve grižnje savjesti donesoše spomenuti apokrifni govor 
te ga našoj neupućenoj publici pružiše kao originalni Strossmayerov govor. 
Time dakako pred i malo kritičnijem čovjekom dadoše samo novi doka? 
svoje zlobe i laži, kojima se u svojoj borbi tako obilno služe. 

Na koncu, da Strossmayer nije pomišljao ni na kakvi raskol u Crkvi, 
neka nam kao dokaz posluži i ova crtica, što nam je iz života biskupa 
Strossmayera priopćuje dr. Iso Kršnjavi. U br. 35. »Katoličkog lista« god. 
1924. piše naime pod naslovom: »Biskup Strossmayer i starokatolicizam« 
ovako : 

»Imao sam ovih dana priliku, da se sa dva odlična bogoslova razgo- 
varam © starokatoličkom pokretu, koji se je kod nas razmahao. Gospoda 
me pitaše: nije li se glasoviti govornik na vatikanskom koncilu ikada $<* 

mnom povjerljivo razgovarao o konsekvencijama njegova držanja na kon- 
cilu. Kazao sam na to gospodi, što mi je naš veliki biskup pripovijedao u 
savezu s tim pitanjem, a oni me zamoliše, da to u novine dadem, jer da je 
sada vrlo aktuelno. 

Ispunjam tu želju, te ću saopćiti jedan doživljaj biskupa Strossma- 
yera, koji mi je on sam kazivao^ znajući, da će mnoge to zanimati. 

Biskup bosanski i srijemski — kako se je đakovački biskup najradije 
potpisivao — pripovijedao mi je ovo: 

— Bilo je neposredno' iza koncila, kad sam se vozio kući. U željez- 
ničkom sam se kupeju našao s dva franceska svećenika, koji me nisu pre- 
poznali, jer sam bio u svom jednostavnom putničkom odijelu. 

Ova dva gospodina razgovarala su se živahno o koncilu pa i o* mo- 
jemu istupu tamo u raspravama. Činio sam se nevješt, ali sam pozorno i 
s velikim interesom pratio njihov razgovor. Počeli smo govoriti o< tome, 
ne će li Strossmayer, kao vođa opozicije, provesti raskol u katoličkoj crkvi. 
Bili su vrlo zabrinuti. 

S toga sam se umiješao u njihov razgovor. 

— Oprostite, rekoh, da si dozvoljavam protusloviti vašim pređpp- 
stavkama. Ja poznam prilično dobro biskupa Strossmayera, pa vam mogu 
za stalno reći, da on ne će uzrokovati raskola u crkvi. 

Oba su Franceza vrlo pozorno slušala moja razlaganja i mi stigosmo 
blizu Štacije, gdje nam se je valjalo rastati, jer su ona dvojica sama krenula 
u Francesku, a ja pako kući. 

Tada rekoh: 

— Izvinite gospodo, da sam si dozvolio šalu pa sam se ineognito 
umiješao u vaš razogvor a da vam se nisam predstavio. Moja je dužnost 
predstaviti vam se: 

Ja sam biskup Strossmayer. 

Oba su svećenika bila uvelike iznenađena i oduševljena, stali su im 
cjelivali ruke, a ja sam ih ogrlio. Rastađosmo se srdačno, kao da smo davni 
prijatelji. 

Kratko vrijeme iza moga dolaska u Đakovo, dobio sam franceske 
novine, u kojima su ona dva svećenika opisali kako su se samnom sastali te 
su naš razgovor u — za me vrlo laskavoj formi saopćili i svoje čitateljv 
umirili glede bojazni, da bih ja mogao provesti raskol ucrkvi, na što nisam 
nikada ni mislio. 

Ja sam vršio samo svoju dužnost, kad sam potaknuo temeljitu disku- 
siju pitanja, koje je bilo na dnevnom redu koncila, pa sam svoje stanovište 
branio dok se je o tom pitanju raspravljalo. 

Zapitao sam na to: 

Preuzvišeni gospodine, da vas izaberu za papu 

Biskup me prekine ozbiljno: 

To je isključeno . . . 

Ja ga pako zamolih, da tu nemogućnost akademično predpostavimo 
— kao da je moguće — pa da mi kaže: bi li dogmu o infalibilitetu pape jos 
jedanput dao raspravljati. 


23 


— Biskup na to odgovori: 

To sigurno ne bih. Stvar je riješena; nijedan papa ne bi na tomu 
mogao što mijenjati, pa ni ja. 

To i toliko mi je o toj stvari pričao veliki biskup.« 

Evo ovako je mislio veliki biskup Strossmayer. On je bio prije sa- 
bora u dobroj vjeri protiv papine nepogrešivosti, ali poslije se ponio kao 
pravi katolik. 

Prije saborskog zaključka svakome je slobodno iznositi svoje i pro- 
tivno mišljenje. Poslije saborskog zaključka prestaje pravo na oporbu, jer 
svaki katolik znade, da je pojedini biskup pogrešljiv, ali ne može da po- 
greši čitav apostolski zbor, t. j. većina biskupa sa svojom glavom, papom. 
Strossmayer je za ovo kršćansko i katoličko načelo znao i zato se pokorio. 

Na adresu pak starokatolika u vezi s biskupom Strossmayerom mogli 
bismo reći ovo: 

Ako se oni pozivi ju na Strossmayera, dok je u dobroj vjeri govorio 
protiv papine nepogrešivosti, neka ga slijede i u ovoj njegovoj ispovijesti: 
»Ja vjerujem u jednu jedinu svetu katoličku i apostolsku Crkvu«. »Neza- 
bludivost Crkve i nezabludivost pape jedna je te ista stvar, niti je ikome 
na svijetu dano razdvojiti u Crkvi Božjoj tijelo od glave, niti glavu od 
tijela«. Neka ga slijede i u ovoj njegovoj izjavi: »Ljubimo cijelom dušom 
i tijelom, privrženi i poslušni budimo svetoj rimskoj Stolici i Svetomu Ocu 
papi; jer ako je, kao što jest, sveta i neoporeciva istina, da bez Crkve 
Bo'žje nema Isusa, nema vjere — onda je isto* tako sveta i neoporeciva 
istina, da bez svete rimske, apostolske Stolice i bez sv. Oca pape nema i 
ne može biti prave Crkve Božje«. 

* 

Gospođe i gospodo! Mi smo pri koncu. Bacimo još jedan pogled 
unatrag toliko stotina godina! Podno Hebronskoga gorja kod Cezarejt 
Filipove govori Krist Petru: »Ti si stijena i na toj stijeni sazidat ću Crkvu 
svoju i vrata je paklena ne će nadvladati«. Na posljednoj večeri objav- 
ljujući testamenat svoje ljubavi prema čovječanstvu, govori Gospod: »Si- 
mome, Simone, evo vas ište sotona, da Vas prorešeta kao pšenicu; al ja se 
molili za Tebe, da vjera Tvoja ne malakše, i Ti jednoć okrenuvši se utvrdi 
braću svoju«. (Lk. 22, 31 i 32.) Iza uskrsnuća, u velikoj brizi za stado 
svoje, za koje je krv prolio, javlja se Gospod na Tiberijadskom jezeru i 
kliče: »Simeone, sine Jonin, pasi jaganjce moje, pasi ovce moje«. Zar je 
neuslišana ostala molitva Gospodnja? Zar je zatajila riječ Kristova? 
Ne! Tko vjeruje u Krista i u božanstvo Njegovo, vjeruje i treba 
da vjeruje i to, da je u vječnom Rimu nepredobiva tvrđava i obrana istine 
— istine, protiv koje se kroz vijekove dizala fizička sila najgorih progon- 
stva; istine, koju su mnogi i u Crkvi Božjoj životom svojim za čas zasti- 
rali — istine, protiv koje se vjekovi nabacuju najoštrijim strjelicama um« 
svoga — ali istine, koju na ustima Petrovim i njegovih nasljednika čistu 
čuva Krist i zato je vrata paklena nikad nijesu pobijedila u prošlosti, niti će 
je ikad nadvladati u budućnosti — sve do konca svijeta. 

U Zagrebu, 1925. 


Dr. Stjepan Bakšić. 


S dopuštenjem duhovne oblasti nadbiskupije 
zagrebačke od 9. prosinca 1925. br. 7916. 

